Himnu nacional

Un Himnu nacional ye polo xeneral una composición musical patriótica que ye reconocía oficialmente pol gobiernu d'un país como'l so canciu nacional.

Nos sieglos XIX y XX col xorrecimientu del nacionalismu, munchos países adoptaron un himnu nacional qu'en delles ocasiones coesisten con otros cancios patrióticos. El himnu européu más antiguu ye'l británicu God Save the Queen que foi compuestu en 1745 y fízose oficial en 1825. Ye inusual ente tolos himnos, ya que se refier al monarca y non al país. Lo más normal ye que l'himnu llame a la unión nacional faciendo referencia a la so historia, tradiciones y lluches del so pueblu.

Destaca tamién l'español por ser l'himnu nacional ensin lletra más antiguu y anguaño n'emplegu de tolos qu'esisten.

Nel sieglu XIX surdieron los himnos europeos con un estilu común orquestal. N'África y Asia u esta clas de música yera vista como estranxera, tamién la adoptaron, esceuto unos pocos países como Xapón (que tien el más vieyu himnu: el Kimigayo); Sri Lanka, y Myanmar.

N'Australia, l'himnu dende 1984 ye'l Advance Australia Fair, pero rivaliza cola balada popular Waltzing Matilda.

Pol so carauter cenciellu, los himnos tienen poco interés musical, coles notables esceiciones de Rusia, XE, Alemaña y Hungría.

L'himnu francés La Marseillaise foi escritu pol desconocíu Claude Joseph Rouget de Lisle, mentantes que del británicu nun se conoz nin el nome del autor. L'alemán compúsolu Joseph Haydn col nome Gott erhalte den Kaiser, camudáu na era nazi pol Deutschland, über Alles.

 Referencies 

 Enllaces esternos 
 Himnos nacionales disponibles en MP3

Categoría:Himnos